
“Ban uni cu solidaridad pa sigui persevera cu fe, speransa y 
amor pa nos Pais" 


Den su discurso di diadomingo ultimo, Premier Evelyn Wever- 
Croes a elabora riba e situacion actual di Aruba. Ainda Aruba 
no a sali completamente di e efectonan di e pandemia, pero 
e trabou duro, e dedicacion, e disciplina y e determinacion di 
henter Aruba, ta dunando su frutonan. 


"E pandemia mundial, Covid 19, ainda tin su efectonan riba 
nos pais. Nos no a ni cuminsa sali for di e crisis ey drechi, cu 
nos a haya nos cu e efectonan mundial di e guera na Ukraina, 
y e efecto cu esaki tin riba tur prijs na Aruba, especialmente 
prijs di gasoline. Companianan di utilidad WEB y Elmar tambe 
a bati na porta cu e prijs internacional di fuel a dal nan duro. 


Nos tin nos retonan keto bay pa cu finansas publico, y nan 
ta preocupante ainda, p'esey e discusionnan cu CAft tin 
nos atencion completo. Nos ta diferencia di opinion cu CAft 
principalmente den e conclusion cu Aruba no a haci suficiente, 
segun CAft, pa baha e déficit. Nos Gobierno di Aruba no ta 


di acuerdo cu esaki. Esaki por por wordo ilustra a base di e 
percentage di e deficit di nos GDP. 


- Prome cu pandemia, 2019, nos tabata tin un presupuesto 
balansa, hasta un surplus chikito di 4 miyon florin. 

- Aña 2020, e deficit tabata 16% di GDP, debi na Covid-19. 
- Aña 2021, nos a baha e deficit te na 9% di GDP. 

- Aña 2022, nos a proyecta un deficit di 4.6%, y awor nos 
a logra baha e deficit di e aña aki na mas o menos 2.4%. 

- Pa aña 2023, nos ta proyecta un deficit di 0.6% di GDP. 


Pues di un situacion sano prome cu pandemia, pa 16% pa 
9% pa 2% pa 0.4%, den apenas 3 aña. Esaki ta resultado di e 
vision y trabou hopi duro di henter nos pais. 


Sinembargo, mi ta sigur cu bo ta di acuerdo cu mi, cu Aruba 
NO mester di mas crisis na e momentonan aki, Aruba mester 
wordo brinda un oportunidad husto pa sigui traha y haci loke 
nos ta haciendo pa sigui progresa y recupera. Esey mester ta 
e prioridad awor, pa nos cada un yuda otro, pa cada pais den 
Reino yuda otro. 


Ora cu pandemia a dal, nos tabata e pais mas vulnerabel den 
mundo cu a wordo golpia mas duro economicamente. Nos 
pueblo a sufri, perdiendo sernan keri y bibando cu menos 
entrada, sacrificando cu speransa y fe den Dios cu e calamidad 
aki lo pasa y cu nos lo recupera pronto. 


Awe Aruba ta un di e islanan cu mas ta progresando 
economicamente den Caribe. Pues awor no ta momento pa 
stroba e progreso aki, ni door di algun Partido of gruponan cu 
interes scondi den nos comunidad, ni door di ningun hende ni 
pais. 

Si nos mira por ehempel e recomendacionnan di CAft, nos ta 
considera loke CAft ta pidi nos, lo tranca e progreso, lo pone 
nos dal pasonan atras, pero nos no mester di mas crisis awor. 
Ya tin crisis di energia y di inflacacion cu a cuminsa afecta nos 
y henter mundo, debi na e guera di Ukraina. Awor ta momento 
pa apoya y yuda fortifica e strategia di recuperacion cu Aruba. 


Aruba ta marchando padilanti cu optimismo; solo ta saliendo 
atrobe pa hopi famia cu ta trahando bek, mucha y hobennan 
contento a caba nan aña escolar y ta gosando di nan vacacion. 
Aruba ta iniciando e proceso pa bay over na Energia mas limpi 


Den nomber di 


ta desea tur studiante cu ta 
bay continua nan estudio 
den exterior hopi exito den e 
etapa nobo aki. 

y conveniente; esta Gas LNG. 


Nos ta pagando e debenan y nos a bahando gasto di Gobierno 
consistentemente. P'esey awor no ta e momento pa hinca un 
palo den e spaak di e wielnan di progreso di Aruba, esey lo 
tranca nos recuperacion. 


Mi ta pidi tur ciudadano pa keda positivo. Tambe pa no bay tras 
di noticia negativo sin verifica prome. Temponnan duro no ta 
dura pa semper, si nos ta uni cu solidaridad pa sigui persevera 
cu fe, speransa y amor pa nos Pais. 


Educacion ta e paspoort pa futuro, e dia di manan ta 


pertenece na esnan cu prepara pe awe! 


2022 

WORDO TRAHA DEN PUEBLO Y CU PUEBLO 


Gedoogbeleid actual di Spearfishing ta ser extendi entronte 
1 di augustus 


Dia 15 di juli ultimo, minister di naturalesa, Sr. Ursell Arends, 
a reuni cu un grupo grandi di piscadornan di harpoen 
(“spearfishers”). Aki a splica na e grupo e intencion di e 
minister pa regula spearfishing por medio di legislacion, en 
bes di prohibi'e por completo. 


E intencion tabata pa introduci un maneho nobo entrante 1 di 
augustus 2022, pero a splica cu pa brinda suficiente espacio 
pa inclui tur stakeholders den e proceso, e periodo di e 
gedoogbeleid actual a ser extendi mientras e maneho nobo ta 
wordo concretisa. 


Conforme palabracionnan haci, minister Arends tabata tin 
e oportunidad pa dialoga cu stakeholders (profesional-, 
autoridad-, piscado- y ambientalistanan) riba e tema di 
regulacion. For di e grupo di piscador, a apunta un total di 
seis (6) persona cu ta forma parti di e sesionnan pa finalisa 
e maneho definitivo. E personanan apunta ta practica e 
actividad, y asina por brinda conocemento y experiencia for di 


e banda di piscador, pa crea un maneho cu por ser carga pa e 
partidonan envolvi. E personanan aki ta: Frederick Quandus, 
Marvin Thiel, Edward Dirksz, Bogdanovic Carolina, Jonathan 
Koole y Aby Kock. 


Basa riba combersacionnan amplio cu stakeholders y tumando 
den consideracion rapportnan, tratadonan y consehonan 
ta yega na e conclusion cu base amplio cu speervissen 
("spearfishing") ta un di e formanan mas sostenibel di pesca, 
semper y cuando esaki ta bon regula y controla. 


"Maneho ta wordo traha den pueblo y cu pueblo”, minister 
Arends ta declara. Cu e maneho nobo por laga spearfishing 
tuma luga na un forma controla y na un forma cu por promove 
sostenibilidad via cooperacion den e.o. colecta datos. 
Minister Arends ta contento di e progreso y colaboracion cu tin, 
y ta spera di por termina e proceso di introduci e legislacion pa 
spearfishing na un forma responsabel y eficiente. 

Ministerio di Transporte, Integridad, 
Naturalesa y Asuntonan di Adulto Mayor 


ANUNCIO IMPORTANTE: 


y spaar riba coriente 


( T ) SEA MAS CONSCIENTE 

Aruba su economia y finansa publico a keda afecta pa e 
pandemia di Covid 19. Nos Pais a perde un tercer parti di 
nos economia den aña 2020, pero Aruba ta recuperando 
grandemente. No obstante e recuperacion, e pandemia a laga 
su marca atras den Aruba su finansa publico. Te ainda Aruba 
su economia no a recupera na e nivel di aña 2019 y huntu 
cune e entrada pa e caha di Gobierno ainda no a recupera 
completamente. Banda di un caida den entrada, Aruba su 
finansa publico a wordo aun mas debilita pa e debe grandi di 
915 miyon florin cu Aruba mester a traha na Hulanda pa asina 
por a surpasa e efectonan di e pandemia. 


E situacion financiero ta haci hopi dificil pa Aruba tene su 
mes na e normanan financiero cu a wordo stipula prome cu 
e pandemia. Debi na e cambio den e panorama financiero y 
pa evita discusionnan den e esfera di supervision financiero 
di Aruba, Gobierno di Aruba ta haya prudente y necesario pa 


traha un Memorando Financiero y Economico nobo. Den e 
documento aki lo describi e situacion financiero y economico 
manera cu e ta na e momentonan aki, lo stipula normanan 
financiero realisabel y lo indica e pasonan cu Gobierno mester 
tuma pa por yega na un finansa publico manehabel pa Pais 
Aruba. 


Esaki ta e mesun trabou cu Gabinete Wever-Croes a haci 
na inicio di su gobernacion na aña 2018 den e Financieel 
Economisch Memorandum FEM cu despues a desemboca den 
e Protocol cu Hulanda di november 2018. E momento a yega 
pa Aruba traha riba un FEM 2 cu lo mester sirbi como guia 
pa nos Pais bay dilanti. Pa e motibo aki e siman aki Minister 
President y Minister di Finansa a reuni cu e meta pa haya e 
yudansa necesario pa un FEM2 por wordo traha pa Aruba. 
Gobierno ta trahando pa por presenta e FEM 2 aki mas pronto 
cu ta posibel. 

A REUNI CU SINDICATO DI POLIS DI ARUBA 
Y DEPARTAMENTO DI RECURSO HUMANO 
DEN CUADRO DI BEVORDERING PA CU 
CUERPO POLICIAL 


Diaranson merdia, minister di Husticia y Asuntonan Social 
Rocco Tjon a reuni cu Sindicato di Polis di Aruba (SPA) y 
Departamento di Recurso Humano (DRH). Manera ta conoci 
SPA a trece algun puntonan padilanti di e “bevorderingen” pa 
loke ta trata Agentenan Policial. Esaki ta un tema cu semper 
a haya, y tin e atencion di ministerio di Husticia y Asuntonan 
Social. 


Durante e reunion aki, a ilustra cu for di ministerio a traha 
riba mas di 140 peticion pa bevorderingen actual, mayoria 
cual tawata atrasa y awo a wordo trata. Banda di esaki, SPA 
a presenta alrededor di 30 caso specifico unda cu hunto cu 
DRH a yega na palabracionnan. Importante pa menciona ta 
cu di e 30 casonan cu a wordo presenta durante e reunion, 
ocho di nan ya ta den proceso di wordo trata y ta na gabinete 
di Gobernador y e fecha specifico cu esaki a bay gabinete di 
Gobernador a wordo comunica na SPA. Banda di esaki, ainda 
tin un grupo di colega cu nan peticion pa bevordering nunca a 
yega na ministerio y DRH, pues SPA lo mester bay averigua 
unda e peticionnan aki ta. DRH a indica cu dentro di dos siman 
e contesta riba e bevorderingen di e resto di e grupo, cual 
mayoria ta forma parti di e casonan cu a wordo trata den e 
reunion aki lo wordo manda pa ministerio. Ministerio lo traha 
riba esaki de inmediatamente, pa asina por duna e Polisnan un 
contesta concreto. 


Pa evita cu den futuro por bin un mal comunicacion entre DRH 
y SPA, a palabra pa reuni un bes pa luna structuralmente, pa 
asina preveni mal comprendimiento. Adicionalmente, DRH a 
trece un sugerencia padilanti, caminda lo percura pa un of dos 
persona cu ta traha na DRH bay sinta na Cuerpo Policial, pa 
asina yuda y fortifica e procesonan di “HR” na Cuerpo Policial. 
Por ultimo, e mandatario a indica cu e reunion tawata uno 
sumamente positivo, caminda a haci palabracionnan concreto 
y a anota un fecha pa e siguente reunion entre ministerio, SPA 
y DRH, cual lo ta dia 18 di Augustus binidero. 

Nos ta den e temporada di mas calor di afia. Pa reduci riesgo 
y dafio na salud, e puntonan aki ta recomendabel pa haci e 


efectonan di calor menos! 


likido БЕ 
No diki of colornan scur 

mas na rayonan di solo. contene mucho suco. cu ta atrae mas calor. 

luganan d B tur 
ventila proteccion momento 


Si bo mester bay den Haci actividadnan . Scucha noticianan di 
deportivo mainta of anochi. canalnan confiabel. 


Keda den luganan 
solo, protege bo mes. 

Gabinete Wever - Croes II 

Edy Cros 


MINISTER ENDY CROES A REUNI CU 
EDUCATIONUSA ARUBA 


A trata diferente punto di interes pa studiantenan cu ta bai 
sigui studia na Merca 


Den un encuentro ameno Minister Endy Croes a reuni cu 
representantenan di EducationUSA Aruba, sra. Jo-Anne 
Croes y sra. Marilis Becker. Durante e reunion a trata diferente 
puntonan importante y di interes pa studiantenan cu ta 
continua cu nan estudio na Merca. EducationUSA Aruba ta 
duna informacionnan necesario na studiantenan cu ta desea 
di continua cu nan estudio na Merca. 


EducationUSA Aruba tin un lista di 4 mil college / junior college 
acredita y ta guia studiantenan cu tin e deseo di studia na 
Merca kico ta e proceso y tur e rekisitonan cu nan tin mester. 
Ta recomendabel pa e studiante cuminsa prepara un aña 
adelanta pa nan por cuminsa ricibi guia y haya un bon 'match' 


pa cual college/ junior college ta pas cu nan. EducationUSA 
Aruba ta yuda e studiante ta busca un scol na Merca 
caminda e Arubalening ta yega pa cubri e scol. Como tambe 
EducationUSA Aruba ta enfoca riba studiantenan cu tin talento 
den deporte no solamente pa haya un Arubalening, pero por 
ricibi un beca depende di talento di e studiante. 


Un punto positivo di studia na Merca ta nan programanan 
deportivo cu ta hopi mas miho organisa cu Hulanda, sigur e 
ta di balor agrega pa studiantenan cu tin talento deportivo. 
Minister Endy Croes ta gradici EducationUSA Aruba pa habri 
caminda di guia, preparacion y pa crea oportunidadnan pa nos 
hobenan cu ta bay studia den exterior. 

Minister Endy Croes: 


SINTONISA CANAL 22 Y TELE ARUBA 
CANAL 15 DIADOMINGO AWOR РА 8'ОК 
DI ANOCHI PA E PROGRAMA SPECIAL DI 

GRADUACION 2022 


Ultimo siman Minister Endy Croes tabatin e honor di presencia 
diferente ceremonia di graduacion varios scol na Aruba. 
A bishita un total di 15 graduacion di e.o.: Xavier University 
School of Medicine Aruba, International School of Aruba GED 
Program, HAVO, EPI, Ibero American High School, EPB, 
SPO y IPA. E mandatario di Ensefiansa a dirigi su mes na 
e graduadonan pa felicitanan cu nan tremendo logro. Como 
tambe pa gradici e mayornan y docentenan cu a hunga un rol 
hopi importante pa stimula y motiva e alumnonan pa nan por a 
logra finalisa nan estudio exitosamente. 


Minister Endy Croes ta gradici Minister President Evelyn Wever 
- Croes pa yuda cubri diferente ceremonianan di graduacion. 
E mandatario ta desea tur cabesante, docente, maestro y tur 
hende den e veld di ensefiansa un dushi vakantie pa cuminsa 
e aña escolar nobo yen di positivismo. Na e studiantenan cu a 
gradua hopi exito. Ensefiansa ta e yabi pa boso futuro. Aruba 
ta keda cordialmente invita pa sintonisa diadomingo awor pa 
8'or di anochi Canal 22 y Tele Aruba Canal 13. 

CADA BAHADA DI SOLO TA UN MAGIA, 
CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

NOS MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
[DEN E CAMINDA DI NOS PROGRESO. 

